বন্য জন্তু আঘাতপ্ৰাপ্ত হ'লে সেয়া উদ্ধাৰ কৰাৰ দায়িত্ব বন বিভাগৰ যদিও এই ক্ষেত্ৰত বিভাগটোৰ একাংশ কৰ্মচাৰীয়ে কৌশলেৰে দায়িত্বৰ পৰা আঁতৰি থকাৰ কথাই বহুতকে স্তম্ভিত কৰিছে।
ঘটনাটো ঘটিছে মৰিয়নীৰ শিলিখা চাহ বাগিচাত ।
বাগিচাৰ শ্ৰমিকে বাগানৰ নলাত এটা নাহৰফুটুকী বাঘ আৱদ্ধ হৈ থকা দেখা পাই লগে লগে বন বিভাগৰ লোকক খবৰ দিয়ে।
বন বিভাগৰ লোকে খবৰ পোৱাৰ পিছত ঘটনাস্থলীত উপস্থিত হয় যদিও আঘাতপ্ৰাপ্ত বাঘটোক উদ্ধাৰ কৰাৰ সাহস গোটাব নোৱাৰিলে।
ইয়াৰ বিপৰীতে বাগিচাৰ শ্ৰমিকৰ দ্বাৰাই বনবিভাগৰ কৰ্মীয়ে বাঘটো উদ্ধাৰ কৰে।
প্ৰশ্ন হৈছে আহত বন্যপ্ৰাণীক উদ্ধাৰ কৰিবলৈ বন বিভাগৰ কৰ্মীক উপযুক্ত প্ৰশিক্ষণ দিয়াৰ ব্যৱস্থা আছে। তদুপৰি বনবিভাগৰ কৰ্মীৰ হাতত এনে পৰিস্থিতিত ব্যৱহাৰ কৰিব পৰাকৈ সা-সঁজুলি আদিও থাকে।
ইমানৰ পিছতো বাগিচাৰ শ্ৰমিকৰ দ্বাৰা আহত বাঘটো উদ্ধাৰ কৰাৰ ঘটনাই প্ৰতিক্ৰিয়াৰ সৃষ্টি কৰিছে।
বন বিভাগৰ সন্মুখতে আঘাতপ্ৰাপ্ত নাহৰফুটুকী বাঘটোক চোঁচৰাই ওপৰলৈ তুলি আনিলে শ্ৰমিকে ।ফলত বাঘটোৱে আৰু অধিক আঘাত পোৱা বুলি বহুতে মন্তব্য কৰিছে।
অভিযোগ উঠা অনুসৰি বন বিভাগৰ লোকে আঘাতপ্ৰাপ্ত বাঘটো উদ্ধাৰ কৰাৰ বিনিময়ত শ্ৰমিকক টকাৰ প্ৰলোভন দিছিল ।
জেইলত কি কৰি থাকে প্ৰেয়সীক টুকুৰা টুকুৰকৈ কাটি ফ্ৰীজত ভৰাই থোৱা আফতাবে ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
